સત્તામાં આવ્યા પછી વડાપ્રધાન નરેન્દ્ર મોદીએ ‘સ્વચ્છ ભારત’, ‘મેક ઇન ઇન્ડિયા’, ‘બેટી બચાવ, બેટી પઢાવ’, ‘જનધન’, અને આવી ઘણી યોજનાઓ અને પ્રોગ્રામો શરૃ કર્યા. તેમાં અમુક યોજનાઓ અને પ્રોગ્રામો કેટલાંક અંશે સફળ રહ્યા અને મોટા ભાગે ફકત સૂત્ર બનીને રહી ગયા. મોદીએ સત્તા પહેલાં ‘મોટા સ્વપ્નો’ જોવાની વાતો કરી પરંતુ છેલ્લા ચાર વર્ષોમાં મોદી સરકારે કોઈ મોટી યોજના કે પ્રોગ્રામ શરૃ નથી કર્યા, જે દેશમાં ઝડપી વિકાસનો પ્રાયોજક હોય. દેશમાં આર્થિક વિકાસનો દર ઘટીને આજના સમયે ૭ ટકા ઉપર આવી ગયો છે. જો વિકાસનો દર માપવા માટે ૨૦૧૪ની ફોર્મ્યુલા ઉપર અનુસરણ કરવામાં આવે તો વિકાસ દર ૭ ટકાથી પણ ઓછો છે. પાંચ વર્ષ પહેલાં દેશમાં દર વર્ષે ૭ થી ૮ લાખ નવી નોકરીઓ બનતી હતી. ગયા વર્ષે આ ઘટીને ૧.૫ લાખ ઉપર આવી ગઈ છે. આ વર્ષે ઇન્ફોર્મેશન ટેકનોલોજીના ક્ષેત્રમાં હજારો નોકરીઓ સમાપ્ત થવાના આરે છે.આઈ.ટી., ઈ-કોમર્સ અને બેંકિંગમાં આવનારા ત્રણ વર્ષો દરમ્યાન લાખો નોકરીઓ સમાપ્ત થઈ જશે. દેશમાં સરકારના બધા દાવા છતાં રોજગારની કોઈ તકો નથી ઊભી થઈ રહી. અર્થતંત્રમાં ભરોસો એટલો ઓછો છે કે બેંકોથી લોન લેવાનો દર પડી ગયો છે. છેલ્લા સાઇઠ વર્ષમાં નથી થયું. સરકારે હાલમાં સડક, બંદરગાહ અને નવા એરપોર્ટ્સના બાંધકામ અને વિસ્તરણના અમુક પ્રોગ્રામોની ઘોષણા કરી છે. મોદી સરકાર આ અર્થમાં નસીબદાર છે કે જે સમયે તે સત્તામાં આવી છે આંતરરાષ્ટ્રીય બજારમાં પેટ્રોલ ૧૦૭ ડોલર બેરલ હતો અને અહીં ૭૧ રૃ. લીટર વેચવામાં આવતો હતો. હવે આંતરરાષ્ટ્રીય બજારમાં પેટ્રોલ ૪૮ ડોલર છે અને ભારતમાં ૭૫.૭૯ રૃ. વેચાય છે. દર વર્ષે સરકારને કંઈક કર્યા વગર લગભગ એક લાખ કરોડ રૃ.ની બચત થઈ છે. બેંકોની સ્થિતિ આ છે કે બે વર્ષ પહેલાં મોટી કંપનીઓ અને રોકાણકારોને ત્યાં અટવાયેલી લોનનું જે મૂલ્ય ત્રણ લાખ કરોડ રૃ. હતું તે હવે સાત લાખ કરોડ રૃ. સુધી પહોંચી ગયું છે. સરકારે આજ સુધી એ નથી બતાવ્યું કે પાંચ સો અને હજારની નોટો ઉપર પ્રતિબંધ લગાવ્યા પછી જૂની નોટો ઉપર કેટલા નાણાં એકત્રિત થયા. દેશના શિક્ષણ સંસ્થાનો આ સમયે કટોકટીમાંથી પસાર રહ્યા છે. આરોગ્યના ક્ષેત્રમાં મૂળભૂત રીતે કોઈ પરિવર્તન નથી થયા. આવનારા વર્ષોમાં નોકરીની તકો પેદા કરવી સૌથી મોટો પડકાર હશે. કાશ્મીર અને માઓવાદીઓની સમસ્યા પણ જટિલ બની ગઈ છે. હિન્દુત્વની એક નવી લહેર ચાલી રહી છે જેમાં ધાર્મિક લઘુમતીઓ ભયના વાતાવરણમાં જીવી રહી છે. ગાયની સુરક્ષાના નામ પર માંસના વ્યવસાય ઉપર રોક લગાવવામાં આવી રહી છે. લાખો લોકો બેરોજગાર થઈ ગયા છે. દલિતો ઉપર જુલ્મ વધી ગયા છે. વડાપ્રધાન મોદીને પોતાની ઉપર ટીકા પસંદ નથી અને ન જ તે ટીકા કરનારા લોકોને ક્ષમા કરે છે. ભારતનો મીડિયા આ સમયે ઓછા-વત્તા ન ફકત સમગ્ર રીતે મોદીના સમર્થક છે બલ્કે તેઓ વિરોધપક્ષના સૌથી મોટો વિરોધી છે. આ વીતેલા વર્ષોમાં વડાપ્રધાન મોદીએ પોતાના પ્રદર્શન વિશે એક પ્રેસ કોન્ફરન્સ પણ નથી યોજી. તે પ્રશ્ન કરવાને પસંદ નથી કરતા. તેનાથી વિપરીત અખબારો અને ટીવી ચેનલો મોદી સરકારની કારકિર્દીને એ રીતે રજૂ કરી રહ્યા છે જાણે કે આ વર્ષોમાં મોદી સરકારે દેશમાં પરિવર્તન ઊભા કરી દીધા હોય. પરંતુ પરિવર્તન જમીન ઉપર ક્યાંય દેખાતો નથી.